|  |  |
| --- | --- |
| **BENDROVĖS „VILNIAUS VANDENYS“ SOCIALINĖS ATSAKOMYBĖS POLITIKA** | |
| **Tikslas** | Nustatyti socialinės atsakomybės kryptis ir gaires, kuriomis vadovaujantis kuriama ir plėtojama darni ir tvari UAB „Vilniaus vandenys“ veikla. |
| **Taikymo sritis** | Visų Bendrovės padalinių, teikiančių pagrindinės veiklos ir komercines paslaugas, atsakingi darbuotojai. |
| **Susiję teisės aktai** | UAB „Vilniaus vandenys“ Ilgalaikė veiklos strategija 2023-2032, Veiklos ir plėtros planas 2023-2027, UAB Vilniaus vandenys Suinteresuotų šalių santykių valdymo politika ir Suinteresuotų šalių valdymo planas, kiti korporatyvinio valdymo dokumentai, metiniai Komunikacijos ir Korporatyvinių ryšių valdymo planai. |

**Turinys**

* + - 1. SPECIALIOSIOS SĄVOKOS IR SUTRUMPINIMAI
      2. BENDROSIOS NUOSTATOS

1. SOCIALINĖS ATSAKOMYBĖS PRINCIPAI
2. SOCIALINĖS ATSAKOMYBĖS PRINCIPŲ TAIKYMO SRITYS
3. BAIGIAMOSIOS NUOSTATOS

|  |  |
| --- | --- |
| 1. **SPECIALIOSIOS SĄVOKOS IR SUTRUMPINIMAI** | |
| **Politika** | Socialinės atsakomybės politika |
| **Bendrovė** | UAB „Vilniaus vandenys“ |
| **Tarnybos** | Vilniaus vandenys strateginiai padaliniai |
| **SDG** | Sustainable development goals – Jungtinių Tautų darnaus vystymosi tikslai |

1. **BENDROSIOS NUOSTATOS**
   1. Politika tvirtinama ir keičiama Bendrovės valdybos sprendimu.
   2. Politika taikoma tiesiogiai. Bendrovės valdymo organai, veikdami savo kompetencijos ribose, vadovaujasi Politikos nuostatomis tvirtindami atitinkamus vidaus dokumentus, kai tai yra reikalinga.
   3. Politika skelbiama viešai Bendrovės interneto tinklapyje.
2. **SOCIALINĖS ATSAKOMYBĖS PRINCIPAI**
   1. „Vilniaus vandenys“ veikla neatsiejama nuo gamtos: Bendrovė iš gamtos išgauna ir visuomenei tiekia gyvybiškai svarbų resursą – vandenį, o išvalytas nuotekas grąžina atgal į gamtinę aplinką. Tiekdama vandenį ar valydama nuotekas, Bendrovė siekia darniai veikti su ja supančia aplinka, todėl diegia taršą mažinančias ir gamtos išteklius tausojančias technologijas, nuosekliai didina atsinaujinančių resursų naudojimą veikloje, rūpinasi klientais - siekia jiems suteikti kokybiškas paslaugas, operatyviai reaguoti į pateikiamas pastabas ir lūkesčius, kuria vertybėmis grįstą organizaciją, palaiko skaidraus, etiško ir atsakingo verslo iniciatyvas.
   2. Socialiai atsakingą, tvarią ir darnią su aplinka veiklą Bendrovė suvokia kaip kryptingų ekonominių, socialinių ir aplinkosauginių veiksmų visumą. Tai Bendrovės įsipareigojimas veikloje nuosekliai ir kryptingai siekti tvarios veiklos vystymo tikslų, išreikštų aiškiais rodikliais (KPI). Bendrovės veikla kuria pridėtinę vertę apsibrėžtoms socialinėms grupėms, o savo pažangą (apsibrėžtose socialinės atsakomybės principų taikymo srityse) matuoja ir visuomenei pristato kasmet Bendrovės rengiamoje socialinės atsakomybės ataskaitoje (Metinio pranešimo dalis).
   3. Bendrovės įsipareigojimai nukreipti į 4 sritis: Organizaciją, Aplinką, Klientus ir Visuomenę.
   4. Bendrovės veiklos tikslai, priimami sprendimai, atliekami veiksmai visų pirma turi būti vertinami per pridėtinės vertės kūrimo ir galimų pasekmių prizmę bendrame šalies kontekste.
3. **SOCIALINĖS ATSAKOMYBĖS PRINCIPŲ TAIKYMO SRITYS**
   1. Socialinės atsakomybės principus Bendrovė nukreipė ir taiko šiose srityse:

* Organizacija: jos vystymas, procesai, finansai ir tvarumas.
* Aplinka: gamtinė ir miestų.
* Klientai: Vilnius miesto, Vilniaus, Šalčininkų, Švenčionių rajonų savivaldybėse gyvenantys, centralizuoto vandens tiekimo ir nuotekų valymo paslaugas gaunantys klientai (fiziniai, juridiniai asmenys).
* Visuomenė (plačiąja prasme) ir atskiros, socialiai jautrias jos dalys.

4.2 Socialinės atsakomybės principai taikomi, siekiant šių Jungtinių Tautų darnaus vystymosi tikslų (angl. Sustainable development goals – SDG):



4.3 Socialinės atsakomybės veiksmų žemėlapis:

**APLINKA: GAMTA / MIESTAI**

**ORGANIZACIJA: VEIKLA / DARBUOTOJAI / PARTNERIAI**

*SDG tikslai: 6 (Švarus vanduo ir sanitarija); 12 (Atsakingas vartojimas ir gamyba); 13 (Klimatas ir veiksmai dėl jo)); 14 (Gyvenimas po vandeniu); 15 (Gyvenimas ir žemė)*

*SDG tikslai: 5 (Lyčių lygybė); 8 (Sąžiningas darbas ir ekonominis augimas); 17 (Partnerystė siekiant tikslų)*

* Poveikio aplinkai mažinimas, geriau išvalant nuotekas
* Vandens kokybės užtikrinimas ir geriamojo vandens prieinamumo didinimas
* Tvaraus vandens naudojimo skatinimas
* Taršos užkardymas, kontrolė ir prevencija
* Ateities technologijų diegimas veikloje: energijos iš atsinaujinančių šaltinių gavyba, Žalieji projektai miestuose
* Veiklos stabilumas, finansų tvarumas
* Atskaitomybė, prevencija, atviri duomenys
* Organizacijos modernumas ir šiuolaikiškumas, aiškūs procesai
* Bendrovėje taikomi lyčių lygybės principai, tolerancija
* Darbuotojų įtraukimas, saugios darbo aplinkos kūrimas, vertybėmis grįsta organizacinė kultūra, teigiamas darbdavio įvaizdis
* Rezultatyvi partnerystė ir ilgalaikiai įsipareigojimai, aiškūs kokybiniai reikalavimai

**VISUOMENĖ: ŠVIETIMAS / BENDRADARBIAVIMAS**

*SDG tikslai: 11 (Tvarūs miestai ir bendruomenės)*

**SOCIALINĖ ATSAKOMYBĖ**

**KLIENTAI: PLĖTRA / PASLAUGOS / KOKYBĖ**

*SDG tikslai: 9 (Pramonė, inovacijos ir infrastruktūra)*

* Darni centralizuotų paslaugų plėtra ir paslaugų kokybė veiklos teritorijoje
* Klientų lūkesčių valdymas
* Akcininkų lūkesčių valdymas, bendradarbiavimas su savivaldybėmis
* Bendruomenių įtraukimas ir bendradarbiavimas per įgyvendinamus projektus ir veiksmą asociacijose
* Atskirų visuomenės grupių švietimas
* Periodinės ataskaitos visuomenei
* Ekskursijos į bendrovės objektus
* Bendradarbiavimas su mokslininkais, studentais, konferencijos

Organizacija. Tai stabili, skaidri veikla, rezultatyvi partnerystė ir įsitraukę darbuotojai. Tai Bendrovės įsipareigojimas veiklą vykdyti skaidriai, atsiskaityti už veiklos rezultatus ne tik akcininkui, bet ir visuomenei. Kiekvienam besidominčiam Bendrovės veikla, Bendrovės veiklos duomenis padaryti atvirus ir prieinamus. Tai suplanuoti ir valdomi finansai, kryptingos investicijos ir organizacijos nuosekliai kuriama vertė akcininkams, valstybei, visuomenei. Tai organizacijoje taikomi lyčių lygybės principai, tolerancija skirtingoms tautybėms ir skirtingoms nuomonėms, mobingo netoleravimas, patyčių, pasmerkimo ir diskriminavimo dėl religinių pažiūrų, negalios ir seksualinės orientacijos. Tai darbuotojų produktyvumas, užimtumas ir sąžiningas atsiskaitymas už atliktą darbą. Tai saugių darbo vietų kūrimas mūsų darbuotojams. Tai aiškūs reikalavimai – terminų, kokybės, darbų saugos, taikomi ir verslo partneriams, ir rangovams.

Aplinka apima mūsų įsipareigojimą užkardyti taršą gamtinėje ir miestų aplinkoje, nuosekliai mažinti Bendrovės poveikį aplinkai. Tai greitas avarijų likvidavimas, jų prevencija, ilgalaikių miesto gerovei tarnaujančių vandentvarkos ir infrastruktūros sprendimų diegimas / tinklo renovacijos, siekiant geriau išvalyti nuotekas. Kontrolės funkcijos, kontroliuojant didžiausius teršėjus, atsižvelgiant į griežtėjantį taršos reglamentavimą ir „ES direktyvose įvardintą „teršėjas moka“ principo įgyvendinimą. Ši sritis apima ir Bendrovės proaktyvius veiksmus, išgaunant energiją iš atsinaujinančių šaltinių ir vis didesnį jos panaudojimą veikloje, bendradarbiavimą su mokslininkais, kuriant ir diegiant Bendrovėje šiuolaikines nuotekų ir vandens valymo technologijas, žaliųjų projektų miestuose vystymą (stacionarių ir mobilių vandens gertuvių viešosiose miesto vietose plėtrą ir kt.).

Klientai. Tai mūsų įsipareigojimas laikytis ES direktyvų ir nuosekliai plėsti centralizuotas, visiems prieinamas paslaugas, savivaldybėse, kuriuose Bendrovė vykdo veiklą. Bendradarbiaujant su savivaldybėmis, populiarinti centralizuotų paslaugų teikimą vietinių gyventojų tarpe, kartu su savivaldybe įgyvendinant bendrus tinklų plėtros, duomenų skaitmenizavimo ir kt. projektus. Tai ir Bendrovės įsipareigojimas kelti teikiamų paslaugų kokybės kartelę. Gerinti klientų aptarnavimą, diegti elektronines savitarnos priemones. Palengvinti bei pagreitinti klientų susisiekimą su Bendrove.

Įsipareigojimas visuomenei – tai visuomenės (plačiąja prasme) ir atskirų jos grupių švietimas, proaktyvi ir ekspertinė komunikacija žiniasklaidoje, bendruomenių įtraukimas, inicijuojant ir įgyvendinant bendradarbiavimo projektus. Prisijungimas prie tvarią veiklą palaikančių, pažangą tvarumo bei atsakingo verslo srityje demonstruojančių asociacijų (Lietuvos atsakingo verslo asociacija, atsakingos vandentvarkos asociacija „Vandens jėga“, ilgalaikėje perspektyvoje Bendrovė siekia prisijungti prie Jungtinių Tautų Pasaulinio susitarimo - UN Global Compact, skatinančio socialinę verslo atsakomybę). Ši sritis apima ir Bendrovės įsipareigojimą teikti periodines ataskaitas, rengti ekskursijas po bendrovės padalinius, taip pat ir bendradarbiavimą su mokslininkais, universitetais, gabiausių studentų skatinimo, pasitelkimo, ieškant pažangių idėjų (hakatonai), dalyvavimo mokslinių tyrimų veikloje ir pan.

1. **BAIGIAMOSIOS NUOSTATOS**

Politikos nuostatos galioja iki jos pakeitimo. Politika yra peržiūrima pagal poreikį, bet ne rečiau nei 1 kartą per 3 metus. Už jos įgyvendinimą atsakingas Bendrovės vadovas. Socialinės atsakomybės politikos įgyvendinimo stebėseną vykdo Komunikacijos skyrius. Vadovaujantis Socialinės atsakomybės politika, joje išskirtomis Socialinės atsakomybės principų taikymo sritimi ir tikslais Bendrovėje kasmet rengiama Socialinės atsakomybės ataskaita. Už šios ataskaitos parengimą yra atsakingas Komunikacijos skyriaus vadovas.